Tim Buckley
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Tim Buckley var en amerikansk visesanger og låtskriver, kjent for en vakker og intens tenorstemme. Selv om han var en høyt respektert artist på slutten av 1960-tallet, solgte han ikke mange plater, og dopmisbruk ødela karrieren hans.
Buckley vokste opp i fødebyen Washington D.C., Amsterdam i delstaten New York og i Anaheim i California. Hans tre første album, Tim Buckley (1966), Goodbye And Hello (1967) og Happy Sad (1969), regnes alle som viseklassikere. De tre neste var så avantgardistiske og ukommersielle at han mistet en god del av sitt publikum. Starsailor (1971) har imidlertid høy status, og inneholder klassikeren Song to the Siren, som han hadde spilt live på The Monkees' tv-show allerede i 1967.Ytterligere tre album fulgte før han døde av en overdose, bare 28 år gammel. Posthumt er det kommet ut en rekke liveplater med Buckley. Tim Buckley er faren til musikeren Jeff Buckley. Les mer i Store norske leksikon visesang musikk Eksterne lenker Tim Buckley